ET Euroopa Liidu Teataja C 165/6

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust EÜ nr 70/2001

(2007/C 165/04)

Abi number: XA 23/07

Liikmesriik: Sloveenia

Piirkond: —

Abikava või üksiktoetust saava ettevõtte nimetus: Sofinanciranje zavarovalnih premij za zavarovanje kmetijske proizvodnje za leto 2007

Õiguslik alus: Uredba o sofinanciranju zavarovalnih premij za zavarovanje kmetijske proizvodnje za leto 2007 (Uradni list RS 138/2006)

Kavas ettenähtud aastased kulutused või ettevõttele antud üksiktoetuse üldsumma: 2007. aastaks kavandatud kulutused on 5 633 450 EUR

Abi ülemmäär: Kaasrahastamine katab 40 % kulutustest kindlustusmaksetele, selleks et kindlustada põllumajanduskultuure rahe, tule, pikselöögi, hilise külma, orkaanide ja üleujutuste tõttu tekkivate kahjustuste vastu. Kindlustuse puhul loomade hävitamise ja tapmise riski vastu veterinaararsti korraldusel ja majanduslikel põhjustel tapmise riski vastu loomahaiguse tõttu, määratakse kindlustusmaksete kaasrahastamise ulatus kindlaks absoluutsummana iga liigi ja loomakategooria kohta ning see ei või ületada 50 % põhjendatud kulutustest kindlustusmaksetele

Rakendamise kuupäev:

Kava või üksiktoetuse kestus: Toetust võib anda kuni 31. detsembrini 2007

Abi eesmärk: Toetus on kooskülas komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (1)) artikliga 12 — Kindlustustoetus.

Kindlustusmaksetele tehtavatest kulutustest teatava osa katmise eesmärk on julgustada põllumajandustootjaid ennast kindlustama loodusõnnetuste, ebasoodsate ilmastikutingimuste ja loomahaiguste tõttu tekkivate kahjude vastu, võttes samal ajal endale vastutuse maaharimise ja loomakasvatuse valdkonnas riski vähendamise eest

Asjaomased majandusharud: Põllumajandus — maaharimine ja loomakasvatus

Abi andva ametiasutuse nimi ja aadress:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Veebileht: http://www.uradni-list.si/1/ulonline.jsp?urlid=2006138&dhid=86719

Muu teave: —

XA number: XA 24/07

Liikmesriik: Soome

Piirkond: 2006. aastal ebasoodsate ilmastikuolude tõttu kannatanud piirkonnad

Abikava nimetus või üksiktoetust saanud ettevõtte nimi: Abi 2006. aasta halbade ilmastikutingimuste poolt mõjutatud põllumajandusettevõtetele

Õiguslik alus: Laki satovahinkojen korvaamisesta (1214/2000)

Valtioneuvoston asetus satovahinkojen korvaamisesta (270/2003)

Maa- ja metsätalousministeriön asetus satovahinkojen korvaamisesta (364/2003)

Abikavas ettenähtud aastased kulud või ettevõttele antud üksiktoetuse kogusumma: Hävinenud saagi hüvitamiseks kavandatud kogukulu 2006. aastal on 4,75 miljonit EUR

Abi suurim osatähtsus: Vastavalt määruse (EÜ) nr 1857/2006 artikli 2 lõikele 8 makstakse toetust ainult siis, kui põllumajandustootja abikõlbliku taimeliigi saagist on hävinenud vähemalt üks kolmandik. Hüvitatakse kuni 90 % kahjust, mis ületab põllumajandusettevõtja omavastutuse määra, st 30 % standardsaagist. Ka iga üksiku abikõlbliku taimeliigi puhul on põllumajandusettevõtja omavastutus vähemalt 30 % kogukahjust. Kahju esinemise aasta saagi võrdlemisel kasutatakse standardsaagina asjaomase piirkonna eelmise viie saagiaasta saake, võtmata arvesse teiste saagiaastatega võrreldes parimat ja halvimat tulemust. Nende andmete põhjal arvutatakse eraldi iga põllumajandustootja kahju. Seega on arvutusmeetod kooskõlas määruse (EÜ) nr 1857/2006 artikli 11 lõigete 2 ja 4 sätetega.

Hüvitatava saagi väärtuse arvutamisel kasutatakse eelmiste saagiaastate tegelikke turuhindu ja kahju esinemise aasta turuhinda, mille saagikahju nõuandekomitee määrab kindlaks teadaolevate turuhindade põhjal.

Abikõlblike kahjude ülemmäärast arvestatakse maha saagikadude eest saadud võimalikud kindlustushüvitised ning kulud ja kahjud, mille põhjuseks ei ole ebasoodsad ilmastikutingimused

Rakendamise kuupäev: Abikava jõustub hiljemalt 28. märtsil 2007. Toetuse maksmise esimene võimalik kuupäev on 5. aprill 2007

Abikava või üksiktoetuse kestus: Toetust makstakse 2006. aastal kantud kahju eest

Abi eesmärk: Abi andmine ebasoodsate ilmastikuolude tekitatud kahjude tõttu kannatanud põllumajandus- ja aiandustootjatele (komisjoni määruse (EÜ) nr 1857/2006 artikkel 11)

Asjaomane valdkond/asjaomased valdkonnad: Abikava kohaldatakse kokku 63 tuhande hektari suhtes. Kahjustatud on kokku 32 eri taimeliiki, millest igaühe saagile ja väärtusele tekitatud kahju puhul on tootja omavastutus vähemalt 30 %

Abi andva asutuse nimetus ja aadress:

Maa- ja metsätalousministeriö PL 30 FIN-00023 Valtioneuvosto

Interneti-aadress: www.mmm.fi, www.finlex.fi

Muu teave: —

XA number: XA 25/07

Liikmesriik: Prantsusmaa

Piirkond: kohalikud omavalitsused

Abikava nimetus või üksiktoetust saava ettevõtte nimi: Ettevõtluse alustamise ja kohalike algatuste arendamise kava (PIDIL)

Õiguslik alus:

— nõukogu määrus (EÜ) nr 1698/2005 (2)

— komisjoni määrus (EÜ) nr 1974/2006 (3)

— komisjoni määruse (EÜ) nr 1857/2006 artikkel 15

— maaseaduse (Code rural) artiklid R 343-34 ja järgmised

Kavas ettenähtud aastased kulud või ettevõttele antud üksiktoetuse üldsumma: 7 000 000 EUR

Abi ülemmäär::

— Tehnilis-majanduslik abi noortalunikele, ülemmääraga 80 % kulutustest 1 500 EUR ulatuses aastas ettevõtja kohta (riigi ja kohalik toetus kokku), abi võib anda viiel esimese tegutsemisaastal.

— diagnoosikulutuste katmine, ülemmääraga 80 % kulutustest 1 500 EUR ulatuses (riigi ja kohalik toetus kokku)

— koolitustoetus 60 EUR päevas, mida riik võib maksta 100 päeva jooksul, millele võib kulutuste piires lisanduda sama suur toetus kohalikult omavalitsuselt.

— ametialase täiendõppe tasustamine vastavalt ametialase täiendõppe ajakavale (minimaalne kuutasu töökoodeksi alusel oli 1. detsembri 2006. aasta seisuga 652,02 EUR)

— näitlikustamis- ja sidemeetmed: ülemmäär 100 %

Rakendamise kuupäev: Aastal 2007, pärast käesoleva teabelehe ilmumist Euroopa Liidu Tetaja

Kava või üksiktoetuse kestus: detsember 2013

Abi eesmärk:

I. Nõuandetoetus

Algajad noortalunikud on erineva ettevalmistusega. Nende hulgas on noori, kes ei ole kasvanud põllumajandusega seotud keskkonnas, kes alustavad tegevust väljaspool perekonda või talunike lapsi, kes omavad põllumajandusettevõtet, mis ei võimalda alustada tööd rahuldavates majandustingimustes ning neil on raskem oma ettevõtluskavatsusi ellu viia. Seetõttu oleks vaja võtta meetmeid selle eri sihtgrupi toetamiseks.

Vastavalt määruse (EÜ) nr 1857/2006 artiklile 15 tuleks osaliselt katta põllumajandusorganisatsiooni või tootjarühma osutatud tehnilise abi kulud (ekspertide või nõunike honorar).

Sellist abi antakse noortalunikele viie esimese tegevusaasta vältel ja rahastajateks võivad olla riik ja kohalikud omavalitsused.

— Tehnilis-majanduslik abi noortalunikele: Ettevõtte elujõulisuse tagamiseks tuleks toetada noortaluniku ametioskuste omandamist kavandatud ettevõtluse alustamisel. Võiks kohaldada noortaluniku tehnilis-majanduslikku järelvalvet. Seda meedet võiks rakendada eelkõige uuenduslike projektide puhul, ettevõtete rajamise puhul, projektide puhul, mis on suunatud mitmekesistamisele või mis nõuavad olulisi kulutusi uuendustegevuseks. Kui tööd alustatakse kollektiivis, võib järelvalve hõlmata töökorralduse ja ametialaste suhete moodulit.

— Diagnoosikulutuste katmine: Toetust võib anda üleantava või ülevõetava ettevõtte diagnoosimiseks või konkreetseid tooteid või otseturustusvõimalusi käsitlevateks turu-uuringuteks. Toetust makstakse teenuse osutajale vastavalt määruse (EÜ) nr 1857/2006 artiklile 15 pärast seda, kui pädev haldusasutus on registreerinud ettevõtluse alustamise või kui noortalunik muudab pärast ettevõtluse alustamist tootmissuunitlust. Diagnoosimine on vajalik ülevõtmise/ettevõtluse alustamise lihtsustamiseks; diagnoosi tulemus lisatakse vajadusel ettevõtte loovutajate registrisse, seda juhul, kui diagnoosi tellija on ettevõtte loovutaja. Sellisel puhul makstakse toetust ettevõtte loovutajale.

II. Koolitusabi

Koolitusabi võivad rahastada riik ja kohalikud omavalitsused kas ettevõtluse alustamise ettevalmistamiseks või ettevõtlust alustanud noortaluniku esialgse väljaõppe täiendamiseks. Noorel võimaldatakse osaleda koolitusel.

— koolitusabi antakse noortele, kes alustavad ettevõtlust ja vajavad täiendavat kavaga haakuvat koolitust, või neile, kes soovivad omandada järk-järgult IV taseme diplomit (vastavalt Prantsusmaa maaelu arendamise programmi sätetele). Eesmärk on võimaldada abisaajal leida asendaja alustatud ettevõttesse viieks või kolmeks aastaks, mil ta ettevõtluseks vajalikku väljaõpet omandab, et saada ettevõtluse alustamise toetust.

— noorte ametialase täiendõppe tasustamine on toetus, mida makstakse noortalunikule ettevõtlusest loobuda kavatseva taluniku juures sponsorluse korras väljaõppe omandamise perioodil. Noortalunikku loetakse ebasoodsas olukorras olevaks töötajaks määruse (EÜ) nr 2204/2002 (4) artikli 2 lõike f tähenduses, kui tal on sponsorluse puudumisel, eriti, kui ta ei pärine põllumajanusringkondadest,„raskusi tulla tööturule ilma abita” (vt määruse (EÜ) nr 2204/2002 artikli 2 lõiget f). Selle toetuse eesmärk on anda määruse (EÜ) nr 2204/2002 artikli 2 tähenduses ebasoodsas olukorras olevale noorele töötajale ühelt poolt tehnilist ja majandusalast nõu ning teiselt poolt üldist väljaõpet ettevõtte juhtimiseks, et kinnistada talle töö elujõulises ettevõttes, mis ilma ülevõtmata võiks laguneda. Nii suunatakse „sponsorit” ettevõtet noortalunikule üle andma. Toetust maksab riik või kohalik omavalitsus õppivale noortalunikule 3 kuni 12 kuulise ajavahemiku jooksul. Seda ajavahemikku võib sama aja võrra pikendada, kui see on vajalik noortaluniku ettevalmistuse täiustamiseks. Sponsorluse ajal on noortalunik ametialasel väljaõppel oleva praktikandi staatuses. Seda meedet võib rakendada ka sellise noortaluniku puhul, kes soovib sponsorlust ettevõtluspartneri juures, et asuda tööle juba olemasolevasse põllumajandusettevõttesse. Praktika ülevaate koostab CFPPA (ametialase väljaõppe ja põllumajanduse edendamise keskus) või ADASEA (põllumajandusettevõtete struktuuride korraldamise keskus departemangus) ettevõtte asukohadepartemangus ja/või heakskiidetud piirkondlikus keskuses. Sponsorluspraktika võib katta kogu ettevõtte alustamiseks vajaliku ametialase väljaõppe praktika ajavahemiku.

III. Näitlikustamis- ja sidemeetmed

Põllumajanduslikud ametiorganisatsioonid, ADASEAd või muud struktuurid korraldavad koolides ja ametikoolides (noored, kes on saanud ametialase väljaõppe või pärinevad muust keskkonnast) väljaõpet, teavitustegevust (väljaanded, ajakirjandus, ettekanded õppeasutustes, teabepunktid ettevõtluse alustamise ja üleandmise kohta jne) ja näitlikustavad põllumajandusettevõtja tööd.

Lisaks teostavad nad ekspertiisi, et leida lähiaastatel vabanevaid ettevõtteid ja annavad nõu, korraldades maakohtades teabekoosolekuid vanadele talunikele, et suunata neid andma oma ettevõtet üle noortalunikule, kes otsib ettevõtet ülevõtmiseks. Ekspertiisi ja nõuandetegevuse ülevaated võib koondada piirkondlik järelvalvekeskus.

Selle tegevuse nõuetekohaseks korraldamiseks vastavalt määruse (EÜ) nr 1857/2006 artiklile 15 osaleb riik selle rahastamisel. Selleks on igale piirkonnale ette nähtud aastane eelarve.

Eritegevuste korraldamisel võib lisanduda kohalike omavalitsuste rahaline abi.

Meetmeid kohaldatakse departemangu või piirkondlike lepingute raames prefektide järelevalve all ja rahastatakse teostatud tööde aastaaruande alusel

Asjaomased majandusharud: igas vormis põllumajandus

Vastutava ametiasutuse nimi ja aadress:

Ministère de l'agriculture et de la pêche 78, rue de Varenne F-75349 Paris 07 SP

Veebileht: www.agriculture.gouv.fr (kui kava on heaks kiidetud, pannakse Internetti üles PIDILi teabeleht põllumajandusettevõtete asutamise kohta,)

Muu teave: Eelmise PIDILi raames heakskiidetud meetmete ülevaade (abikava N 184/03, mille komisjon kiitis heaks 9.7.2003)

Abi number: XA 27/07

Liikmesriik: Ühendkuningriik

Piirkond: Wales

Abikava nimetus või üksiktoetust saava ettevõtte nimi: Wales Catchment Sensitive Farming Project

Õiguslik alus: Agriculture Act 1986 (Section 1(1)(C)) to be read in conjunction with Government of Wales Act 1998 (Sections 40 and 85)

Kavas ettenähtud aastased kulutused või ettevõttele antud üksiktoetuse kogusumma: Kavas ettenähtud aastased kulutused (tuhandetes naelsterlingites):

2007: 422 700 GBP

2008: 50 000 GBP

Kokku 472 700 GBP

Abi osatähtsus: Kava koosneb kahest meetmest:

Abikava rakendamise kuupäev: Abikava rakendamisega alustatakse 1. aprillil 2007

Abikava või üksiktoetuse kestus: Abikava rakendamisega alustatakse 1. aprillil 2007.

Abikava rakendamine lõpetatakse 31. detsembril 2007.

Viimane makse tehakse 31. märtsil 2008

Abi eesmärk: Keskkonnakaitse

Luua ja läbi viia projekt, et edendada põllumajandust tundlikel valgaladel, kaitstes samas veekeskkonda. Projekt hõlmab kahte piirkonda, kus on 80 talu.

See sisaldab võimaliku reostusohu kindlakstegemiseks ja reostuse vähendamise meetmete väljatöötamiseks vajalikke konsultatsioone. Abi antakse määruse (EÜ) nr 1857/2006 artikli 15 alusel ja abikõlblikud on nõustamisteenuste kulud.

Toetusi makstakse ka abikõlblike kapitaalehituste rajamiseks, mis parandavad veekeskkonna kvaliteeti. Abi antakse määruse (EÜ) nr 1857/2006 artikli 4 alusel ja abikõlblikud kulud on järgmised:

kinnisvara ehitamine, omandamine või parandamine;

uute masinate ja seadmete, sealhulgas arvutitarkvara ostmine või liisimine, ülempiiriga kuni vara turuväärtuseni; muud liisingulepinguga seotud kulud (maksud, liisinguandja kasumimäär, intressi refinantseerimiskulud, üldkulud, kindlustustasud jne) ei ole abikõlblikud.

Eespool nimetatud kulud on abikõlblikud ainult siis, kui nad oluliselt vähendavad saasteohtu. Kasutatud seadmetele tehtud kulutused ei ole abikõlblikud

Laiem projekt hõlmab ka vee kvaliteedi kontrolli, valgala kujundamist, põllumajandustootjate suhtumise hindamist, meetmete rakendamist ja projekti tõhususe hindamist

Asjaomane majandusharu (asjaomased majandusharud): Kava on seotud põllumajandustoodete tootmisega. Kava eesmärgiks on vähendada põllumajandustootmise kahjulikku mõju veekeskkonnale ja projekti kahes elluviimispiirkonnas antakse abi kõigile elujõulistele põllumajandusettevõtetele, olenemata ettevõtte tüübist. Üks piirkond on mägialad, kus tegeldakse loomakasvatusega (peamiselt veise- ja lambakasvatus). Teine piirkond on tasandikualad, kus peamisteks suundadeks on piimatootmine ja loomakasvatus (veised ja lambad)

Abi andva asutuse nimi ja aadress:

Welsh Assembly Government Cathays Park (CP2) Cardiff CF10 3NQ United Kingdom

Kontaktisik: M P Samuel (Room 1-097)

Kava eest vastutav seadusjärgne asutus: —

Kava haldamisega tegelev organisatsioon: —

Veebileht: http://new.wales.gov.uk/docrepos/40371/403823112/4038213/1304878/CSF-agristateaid?lang=en

Üksikasjalik teave ka Defra veebilehel:

http://www.defra.gov.uk/farm/policy/state-aid/setup/exist-exempt.htm

Muu teave: Täiendav ja üksikasjalikum teave abikava abikõlblikkuse ja eeskirjade kohta on kättesaadav, klõpsates eelpool nimetatud linkidel.

Projekti osaliseks rahastamiseks 1. eesmärgi rahadest on esitatud avaldus 1. eesmärgi 5. prioriteedi 7. meetme alusel

Ühendkuningriigi pädeva asutuse — keskkonna-, toidu- ja maaeluministeeriumi (Department for Environment, Food and Rural Affairs) nimel alla kirjutanud ja kuupäeva lisanud:

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom

(1) ELT L 358, 16.12.2006, lk 3.

(2) ELT L 227, 21.10.2005, lk 1.

(3) ELT L 368, 23.12.2006, lk 15.

(4) EÜT L 337, 13.12.2002, lk 3.